Programa ConCiencia

O programa ConCiencia é unha actividade de divulgación científica nacida en 2006 por iniciativa da Universidade de Santiago de Compostela e o Consorcio de Santiago.USD. Programa ConCiencia

O encargado da súa coordinación é o doutor en física Jorge Mira, catedrático de
Electromagnetismo na Facultade de Física da Universidade de Santiago de Compostela, e coñecido divulgador científico na prensa, radio e televisión, que foi o promotor do programa no ano 2005.Jorge Mira Pérez en Galegos. GaliciaDigital.

 Obxectivos 
Entre os obxectivos desta iniciativa, cabe destacar:
 A divulgación científica a cargo de senlleiros científicos visitantes convidados, Premios Nobel ou os seus análogos en matemáticas (Medalla Fields, Premio Abel) e ciencias da computación (Premio Turing).
 Proxectar a imaxe da cidade de Santiago de Compostela como foco universal do pensamento.
 Servir de ponte para o reforzamento de contactos científicos entre líderes da máxima relevancia científica mundial e o corpo de investigadores da USC.

Estas bases diferencian o programa ConCiencia de calquera outra iniciativa de divulgación científica, posto que buscan, á marxe da clásica conferencia ou acto puntual, a rendibilización da visita destes Premios favorecendo o seu contacto con especialistas locais.

 Premio Fonseca 
Desde o ano 2008 o programa ConCiencia organiza no seu seo o Premio Fonseca de comunicación da ciencia, que na súa primeira edición recaeu no físico británico Stephen Hawking. Na súa segunda convocatoria (2009), o galardón recaeu no pai da Hipótese Gaia, James Lovelock; na terceira (2010) no naturalista e divulgador Sir David Attenborough, e en 2011 no físico-matemático Roger Penrose.

 Personalidades visitantes 

 Heinrich Rohrer (Premio Nobel de Física 1986)Web da edición 2006
 Torsten N. Wiesel (Premio Nobel de Fisioloxía ou Medicina 1981)
 Richard R. Ernst (Premio Nobel de Química 1991)
 Michael Atiyah (Medalla Fields 1966, Premio Abel 2004)
 Frank Wilczek (Premio Nobel de Física 2004)
 John E. Walker (Premio Nobel de Química 1997)
 Peter Lax (Premio Abel 2005)
 John F. Nash (Premio Nobel de Economía 1994)
 Harold E. Varmus (Premio Nobel de Fisioloxía ou Medicina 1989)
 Frances E. Allen (Premio Turing 2006)
 Gerardus 't Hooft (Premio Nobel de Física 1999)
 K. Barry Sharpless (Premio Nobel de Química 2001 e 2022)
 Jean-Marie Lehn (Premio Nobel de Química 1987)
 James Watson Cronin (Premio Nobel de Física 1980)
 Roger David Kornberg (Premio Nobel de Química 2006)
 Albert Fert (Premio Nobel de Física 2007)
 Harold Walter Kroto (Premio Nobel de Química 1996)
 Richard J. Roberts (Premio Nobel de Fisioloxía ou Medicina 1993)
 Ada E. Yonath (Premio Nobel de Química 2009)
 Mohamed ElBaradei (Premio Nobel da Paz 2005)
 Samuel Chao Chung Ting (Premio Nobel de Física 1976)
 Richard R. Schrock (Premio Nobel de Química 2005)
 Sheldon Lee Glashow (Premio Nobel de Física 1979)La visita de Sheldon Lee Glashow a la Universidad de Santiago de Compostela en el Programa ConCiencia en Francis (th)E mule Science's News.
 Ei-ichi Negishi (Premio Nobel de Química 2010)
 Tim Hunt (Premio Nobel de Fisioloxía ou Medicina 2001)
 Anthony J. Leggett (Premio Nobel de Física 2003)
 Eric A. Cornell (Premio Nobel de Física 2001)
 Harald zur Hausen (Premio Nobel de Fisioloxía ou Medicina 2008)
 Claude Cohen-Tannoudji (Premio Nobel de Física 1997)
 Cédric Villani (Medalla Fields 2010)
 Serge Haroche (Premio Nobel de Física 2012)
 Stanley B. Prusiner (Premio Nobel de Fisioloxía ou Medicina 1997)
 Finn E. Kydland (Premio Nobel de Economía 2004)
 May-Britt Moser (Premio Nobel de Fisioloxía ou Medicina 2014)
 Jean-Pierre Sauvage (Premio Nobel de Química 2016)
 Bernard L. Feringa (Premio Nobel de Química 2016)
 Tomas Robert Lindahl (Premio Nobel de Química 2015)
 David MacMillan (Premio Nobel de Química 2021)
 Stanley Whittingham (Premio Nobel de Química 2019)
 David Chipperfield (Premio Pritzker 2023)
 Klaus von Klitzing (Premio Nobel de Física 1985)
 Kip Thorne (Premio Nobel de Física 2017)

 Recoñecementos 
O programa ConCiencia foi recoñecido coa Mención de Honor do Premio "Ciencia en Acción" en 2010, co XL Premio da Crítica Galicia - modalidade de iniciativas culturais e científicas en 2017 e co Premio da Cultura Galega, modalidade Proxección Exterior en 2022. Segundo a organización: "É unha plataforma de lanzamento da imaxe de Galicia cara ao exterior en base ao seu talento".

 Notas 

 Véxase tamén 
 Outros artigos 
 Premio Fonseca

 Ligazóns externas 
 Web do Programa ConCiencia

Categoría:Universidade de Santiago de Compostela
Categoría:Premios da Cultura Galega
Categoría:Experiencias e modalidades educativas